Doložka vybraných vplyvov

1.	Základné údaje	
Názov materiálu	
Návrh na uzavretie Dohody medzi Slovenskou republikou a Iránskou islamskou republikou o podpore a vzájomnej ochrane investícií
	
Predkladateľ (a spolupredkladateľ)	
Ministerstvo financií Slovenskej republiky
	
Charakter predkladaného materiálu	☐	Materiál nelegislatívnej povahy	
	☒	Materiál legislatívnej povahy	
	☐	Transpozícia práva EÚ	

Termín začiatku a ukončenia PPK	-		
Predpokladaný termín predloženia na MPK*	24.11.2015	
Predpokladaný termín predloženia na Rokovanie vlády SR*	16.12.2015	

	
2.	Definícia problému	
Návrh dohody sa predkladá s súvislosti s vytvorením priaznivejšieho právneho prostredia pre investorov oboch zmluvných štátov.

Dohoda bola medzi stranami vyrokovaná s vedomím, že investície sú rozhodujúce pre dlhodobo udržateľný rozvoj, pričom podpora investícií si vyžaduje zvýšenú spoluprácu investorov a oboch zmluvných strán, či už vo vzťahu hostiteľského štátu k investíciám alebo domovského štátu k investorom, kedy podpora a vzájomná ochrana investícií by mala v budúcnosti viesť k stimulácii ekonomickej prosperity oboch zmluvných strán.

Snahou zmluvných strán je zabezpečiť, aby investície boli v súlade s požiadavkami ochrany zdravia, bezpečnosti a ochrany životného prostredia, podpory a ochrany medzinárodných ako aj v príslušnej krajine uznaných pracovných práv, a aby investície napomáhali plneniu týchto požiadaviek. Strany chcú podporovať investície a prispievať tak k dlhodobo udržateľnému rozvoju oboch zmluvných strán. Strany sú rozhodnuté v oblasti medzinárodnej spolupráce a investícií predchádzať korupcii a bojovať s korupciou, vrátane úplatkárstva, a podporovať spoločenskú zodpovednosť podnikov.

Iránska islamská republika bola ustanovená za prioritného partnera pre oblasť zahraničných investícií.
	
3.	Ciele a výsledný stav	
Cieľom predkladaného návrhu dohody je získať súhlas vlády SR s podpisom tejto dohody, ktorej účelom je zabezpečiť ochranu a podporu zahraničných investícií jednak v Slovenskej republike a jednak v Iránskej islamskej republike. To by malo viesť k rozvoju vzájomných vzťahov, zvýšeniu zahraničných investícií slovenských investorov v Iráne a iránskych investorov na Slovensku, čo by malo následne viesť k celkovému zvýšeniu ekonomického obratu medzi krajinami. Uvedená dohoda podlieha autorizácii Európskej komisie v zmysle čl. 11 Nariadenia Európskeho parlamentu a Rady (EÚ) č. 1219/2012 z 12. decembra 2012 a do NR SR bude predložená na vyslovenie súhlasu po vydaní autorizácie EK.
	
4.	Dotknuté subjekty	
Predpokladá sa priamy a nepriamy pozitívny dopad na podnikateľské subjekty.
	
5.	Alternatívne riešenia	
Dohody o podpore a vzájomnej ochrane investícií nemajú priamu alternatívu, ktorá by viedla k rovnakým výsledkom. Jedinou alternatívou je uzavretie dohody medzi EÚ (zaväzujúca všetky členské štáty) a Iránskou islamskou republikou. V takom prípade by uzavretie dohody medzi SR a Iránom nebolo možné.
	
6.	Vykonávacie predpisy	
Predpokladá sa prijatie/zmena  vykonávacích predpisov?	☐  Áno	☒  Nie	
	
7.	Transpozícia práva EÚ 	

8.	Preskúmanie účelnosti**	

* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** nepovinné

9.	Vplyvy navrhovaného materiálu	
Vplyvy na rozpočet verejnej správy	☐	Pozitívne	☒	Žiadne	☐	Negatívne	
    z toho rozpočtovo zabezpečené vplyvy	☐	Áno	☐	Nie	☐	Čiastočne	
Vplyvy na podnikateľské prostredie	☒	Pozitívne	☐	Žiadne	☐	Negatívne	
    z toho vplyvy na MSP	☒	Pozitívne	☐	Žiadne	☐	Negatívne	
Sociálne vplyvy	☐	Pozitívne	☒	Žiadne	☐	Negatívne	
Vplyvy na životné prostredie	☐	Pozitívne	☒	Žiadne	☐	Negatívne	
Vplyvy na informatizáciu	☐	Pozitívne	☒	Žiadne	☐	Negatívne	

10.	Poznámky	
Dohody o podpore a vzájomnej ochrane investícií v prvom rade zvyšujú mieru ochrany zahraničných investícií, a tým aj právnu istotu zahraničných podnikateľských subjektov na slovenskom trhu a naopak. Vstup zahraničných investorov na slovenský trh ako aj slovenských investorov na zahraničné trhy avšak závisí od mnohých ďalších aspektov. Z tohto dôvodu nie je možné pozitívne vplyvy na podnikateľské prostredie presne kvantifikovať.

V závislosti od oblastí a rozsahu podnikania prípadných zahraničných investorov na území Slovenskej republiky sa predpokladá, že tento návrh bude mať možný pozitívny vplyv na sociálnu oblasť vo forme tvorby a udržania nových pracovných miest.
	
11.	Kontakt na spracovateľa	
Oddelenie medzinárodných právnych vzťahov, MF SR	
12.	Zdroje	
•	Verejne dostupné štatistiky
•	Vlastné skúsenosti	
13.	Stanovisko Komisie pre posudzovanie vybraných vplyvov z PPK